**DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-34 „DĖL VIEŠAME AUKCIONE PARDUODAMO ROKIŠKIO RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Rokiškio rajono savivaldybės administracijos direktoriaus 2023 m. sausio 12 d. įsakymą Nr. AV-43 „Dėl Rokiškio rajono savivaldybės administracijos direktoriaus 2022 m. liepos 18 d. įsakymo Nr. AV-738 „Dėl Rokiškio rajono savivaldybės turto pripažinimo netinkamu (negalimu) naudotis“ pakeitimo“, Rokiškio rajono savivaldybės taryba nusprendžia:

1. Pakeisti viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Rokiškio rajono savivaldybės tarybos 2021 m. vasario 26 d. sprendimu Nr. TS-34 „Dėl viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“:
	1. Pakeisti 66 punktą ir išdėstyti jį taip:

|  |  |  |
| --- | --- | --- |
| „66. | Butas / patalpa – butas (unikalus Nr. 7393-5001-5018:0007, bendras plotas – 26,41 kv. m, kambarių skaičius – 2, pastato, kuriame yra butas, unikalus Nr. ir žymėjimas plane 7393-5001-5018, 1A1m), adresu: Vilniaus g. 16-6, Rokiškis, 1/18 pastato – ūkinio pastato (unikalus Nr. 7393-5001-5020, tūris 607 kub. m, užstatytas plotas – 217,00 kv. m, aukštų skaičius – 1, žymėjimas plane – 2I1p), adresu: Vilniaus g. 16, Rokiškis. | 0,00 Eur (unikalus Nr. 7393-5001-5018:0007)0,00 Eur (unikalus Nr. 7393-5001-5020)“ |

* 1. Išbraukti 27 punktą.
1. Skelbti šį sprendimą Teisės aktų registre ir savivaldybės interneto svetainėje.

|  |  |
| --- | --- |
| Savivaldybės meras | Ramūnas Godeliauskas |

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-34 „DĖL VIEŠAME AUKCIONE PARDUODAMO ROKIŠKIO RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Iš dalies pakeisti viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašą.

**Teisinio reguliavimo nuostatos**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

2021 m. vasario 26 d. buvo patvirtintas viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašas (toliau – sąrašas). 2021 m. lapkričio 26 d. Rokiškio rajono savivaldybės tarybos sprendimu Nr. TS-228 sąrašas buvo papildytas 2 nekilnojamojo turto objektais, bei 2 nekilnojamojo turto objektai iš sąrašo išbraukti. 2022 m. liepos 29 d. Rokiškio rajono savivaldybės tarybos sprendimu Nr. TS-182 sąrašas buvo papildytas 5 nekilnojamojo turto objektais, bei 3 nekilnojamojo turto objektai iš sąrašo išbraukti, 2022 m. spalio 28 d. Rokiškio rajono savivaldybės tarybos sprendimu Nr. TS-234 sąrašas buvo papildytas 3 nekilnojamojo turto objektais, bei 3 nekilnojamojo turto objektai iš sąrašo išbraukti.

2022 m. lapkričio mėnesį buvo parduotas vienas objektas pastatas-garažas, esantis Dirbtuvių g. 11B, Obeliai, Rokiškio r. sav.

Atsižvelgiant į Rokiškio rajono savivaldybės administracijos direktoriaus 2023 m. sausio 12 d. įsakymą Nr. AV-43 „Dėl Rokiškio rajono savivaldybės administracijos direktoriaus 2022 m. liepos 18 d. įsakymo Nr. AV-738 „Dėl Rokiškio rajono savivaldybės turto pripažinimo netinkamu (negalimu) naudotis“ pakeitimo“, tikslinama sąrašo 66 eilutė išdėstant ją nauja redakcija.

**Laukiami rezultatai.** Patikslintas sąrašas užtikrins teisingą informaciją visuomenei. Įtraukus naują objektą bus sudaryta galimybė parduoti savivaldybei nebereikalingą turto objektą.

**Finansavimo šaltiniai ir lėšų poreikis.** Lėšos reikalingos parduodamo turto vertei nustatyti, aukcionui paskelbti.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja Ernesta Jančienė  |  |
|  |  |
|  |  |